Thread:TK-999/@comment-8867660-20130430201626/@comment-2200849-20130430203447

Lényeg, hogy az adott skin – az alap kinézet Wikia névre hallgat, a régebbit Monobook--nak hívják – CSS-oldalába, tehát a MediaWiki:Wikia.css vagy MediaWiki:Monobook.css lapra kell elhelyezni a stílusdeklarációt. A CSS-ről mint nyelvről itt rövid bevezetőt olvashatsz, egy szabvány deklaráció pl. így nézhet ki: .SajátOsztály { font-family: "Times New Roman"; color: pink; text-indent: 6px; }, melynek hatására minden class="SajátOsztály" -al rendelkező elem rózsaszín Times New Roman betűtípusú lesz, és az első sora hat pixellel beljebb kerül.

Az előbb említett MediaWiki-lapokról szólván megemlítendő, hogy létezik a MediaWiki:Common.css is, mely, mint neve is mutatja, a mindkét skin által használt stílusokat tartalmazza. A Wikia skin alapértelmezetten nem importálja, így használatához az alábbi utasítást kell elhelyezni a MediaWiki:Wikia.css tetején: @import "/index.php?title=MediaWiki:Common.css&action=raw&ctype=text/css";